ddrg/super_eurlex huggingface dataset:
Κοινή θέση του Συμβουλίου

της 29ης Σεπτεμβρίου 2000

για την παράταση και την τροποποίηση της κοινής θέσης 1999/206/ΚΕΠΠΑ σχετικά με την Αιθιοπία και την Ερυθραία, σε ό,τι αφορά την απαγόρευση εξαγωγών όπλων προς την Αιθιοπία και την Ερυθραία

(2000/584/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Η κοινή θέση 1999/206/ΚΕΠΠΑ του Συμβουλίου, της 15ης Μαρτίου 1999, σχετικά με την Αιθιοπία και την Ερυθραία(1), λήγει στις 30 Σεπτεμβρίου 2000.

(2) Το ψήφισμα 1298 (2000), της 17ης Μαΐου 2000, το οποίο εξέδωσε το Συμβούλιο Ασφαλείας των Ηνωμένων Εθνών ορίζει ότι απαγορεύεται στα κράτη μέλη, η πώληση ή η προμήθεια στην Αιθιοπία και την Ερυθραία όπλων και συναφούς υλικού, καθώς και οιασδήποτε σχετικής τεχνικής συνδρομής.

(3) Με τα ψηφίσματα 1928 (2000), 1312 (2000) και 1320 (2000), εισήχθησαν εξαιρέσεις αυτής της απαγόρευσης.

(4) Στη δήλωση που δημοσιεύθηκε στις 20 Ιουνίου 2000, το Ευρωπαϊκό Συμβούλιο εξέφρασε την ικανοποίησή του για την υπογραφή συμφωνίας κατάπαυσης των εχθροπραξιών.

(5) Είναι σκόπιμο να συνεχίσει η ενθάρρυνση των δύο χωρών προκειμένου να φέρουν εις αίσιο πέρας τις διαπραγματεύσεις που έχουν αναλάβει για την επίτευξη διακανονισμού της διαφοράς τους.

(6) Είναι σκόπιμο, δυνάμει των διατάξεων του άρθρου 3 της κοινής θέσης 1999/206/ΚΕΠΠΑ, να παραταθεί η εν λόγω κοινή θέση και να τροποποιηθεί, υπό το πρίσμα των ψηφισμάτων 1298 (2000), 1312 (2000) και 1320 (2000),

ΕΚΔΙΔΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 1999/206/ΚΕΠΠΑ παρατείνεται μέχρι τις 31 Μαρτίου 2001.

Η κοινή θέση τελεί υπό συνεχή αναθεώρηση.

Άρθρο 2

Στην κοινή θέση 1999/206/ΚΕΠΠΑ, παρεμβάλλεται το ακόλουθο άρθρο:

"Άρθρο 1α

Η αναφερόμενη στο άρθρο 1 απαγόρευση δεν εφαρμόζεται όσον αφορά:

α) την προμήθεια μη φονικών στρατιωτικών εξοπλισμών για αποκλειστικά ανθρωπιστική χρήση, όπως έχει εγκριθεί από την επιτροπή που συστάθηκε κατ' εφαρμογή της παραγράφου 8 του ψηφίσματος 1298 (2000) του Συμβουλίου Ασφαλείας των Ηνωμένων Εθνών·

β) την πώληση και την προμήθεια όπλων και συναφούς υλικού προς αποκλειστική χρήση των Ηνωμένων Εθνών στην Αιθιοπία και την Ερυθραία· και

γ) την πώληση και την προμήθεια εξοπλισμού και συναφούς υλικού, συμπεριλαμβανομένου του υλικού τεχνικής συνδρομής και εκπαίδευσης, που προορίζονται αποκλειστικά για την άρση ναρκοπεδίων που πραγματοποιείται στο εσωτερικό της Αιθιοπίας ή της Ερυθραίας υπό την αιγίδα της υπηρεσίας των Ηνωμένων Εθνών για τη δράση κατά των ναρκών."

Άρθρο 3

Η παρούσα κοινή θέση παράγει αποτελέσματα από την ημέρα που υιοθετείται.

Άρθρο 4

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 29 Σεπτεμβρίου 2000.

Για το Συμβούλιο

Ο Πρόεδρος

L. Fabius

(1) ΕΕ L 72 της 18.3.1999, σ. 1· κοινή θέση η οποία παρατάθηκε τελευταία με την κοινή θέση 2000/230/ΚΕΠΠΑ (ΕΕ L 73 της 22.3.2000, σ. 1).
Κοινή θέση του Συμβουλίου

της 26ης Απριλίου 2000

για την παράταση και τροποποίηση της κοινής θέσης 96/635/ΚΕΠΠΑ όσον αφορά τη Βιρμανία/Μιανμάρ

(2000/346/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Η κοινή θέση 96/635/ΚΕΠΠΑ της 28ης Οκτωβρίου 1996 όσον αφορά τη Βιρμανία/Μιανμάρ(1), λήγει στις 29 Απριλίου 2000.

(2) Στη Βιρμανία υπάρχουν σοβαρές και συστηματικές καταπατήσεις των ανθρωπίνων δικαιωμάτων, με συνεχιζόμενη και εντεινόμενη καταστολή των ατομικών και πολιτικών δικαιωμάτων ενώ οι αρχές της Βιρμανίας δεν έχουν κάνει βήματα προς τη δημοκρατία και την εθνική συμφιλίωση.

(3) Στο πλαίσιο αυτό, τα περιοριστικά μέτρα που ελήφθησαν δυνάμει της κοινής θέσης 96/635/ΚΕΠΠΑ πρέπει να παραταθούν και να ενισχυθούν.

(4) Χρειάζεται να αναληφθεί δράση εκ μέρους της Κοινότητας για την εφαρμογή μερικών από τα μέτρα που αναφέρονται κατωτέρω,

ΥΙΟΘΕΤΗΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Το σημείο 5 στοιχείο β της κοινής θέσης 96/635/ΚΕΠΠΑ αντικαθίσταται ως εξής:

"β) λαμβάνει τα ακόλουθα πρόσθετα μέτρα:

i) Προκειμένου να αποφευχθεί η είσοδος στην επικράτεια των κρατών μελών, και η δι' αυτού διέλευση, των στελεχών του Κρατικού συμβουλίου ειρήνης και ανάπτυξης (SPDC), των βιρμανικών τουριστικών αρχών, των ανωτέρων στελεχών των ενόπλων δυνάμεων, της κυβέρνησης ή των δυνάμεων ασφαλείας που χαράσσουν, εκτελούν ή επωφελούνται πολιτικών που εμποδίζουν τη μετάβαση της Βιρμανίας/Μιανμάρ προς τη δημοκρατία, δεν χορηγείται θεώρηση εισόδου ή διέλευσης στα πρόσωπα που αναφέρονται στο παράρτημα και στις οικογένειές τους.

Κατόπιν συμφωνίας όλων των κρατών μελών, η απαγόρευση χορήγησης θεώρησης εισόδου για τον Υπουργό Εξωτερικών μπορεί να αρθεί όταν είναι προς το συμφέρον της Ευρωπαϊκής Ένωσης,

ii) αναστολή διμερών κυβερνητικών επισκέψεων υψηλού επιπέδου (υπουργών και ανώτερων υπαλλήλων σε επίπεδο πολιτικού διευθυντή και άνω) στη Βιρμανία/Μιανμάρ,

iii) πάγωμα των λογαριασμών που αναφέρονται στο σημείο i),

iv) απαγόρευση προμήθειας στη Βιρμανία/Μιανμάρ εξοπλισμού που μπορεί να χρησιμοποιηθεί για εσωτερική καταστολή ή τρομοκρατία."

Άρθρο 2

Η κοινή θέση 96/635/ΚΕΠΠΑ παρατείνεται μέχρι τις 29 Οκτωβρίου 2000.

Άρθρο 3

Η παρούσα κοινή θέση αρχίζει να ισχύει από την ημερομηνία υιοθέτησής της.

Άρθρο 4

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 26 Απριλίου 2000.

Για το Συμβούλιο

Ο Πρόεδρος

J. Gama

(1) ΕΕ L 287 της 8.11.1996, σ. 1· κοινή θέση όπως τροποποιήθηκε τελευταία από κοινή θέση 1999/670/ΚΕΠΠΑ (ΕΕ L 267 της 15.10.1999, σ. 1).

ΠΑΡΑΡΤΗΜΑ

Πρόσωπα επί των οποίων εφαρμόζονται τα σημεία 5 β) i) και iii)

>ΘΕΣΗ ΠΙΝΑΚΑ>
EL Επίσηµη Εφηµερίδα των Ευρωπαϊκών Κοινοτήτων 11. 12. 1999 L318/40
(Πράξεις εγκριθείσες δυνάµει του άρθρου Vτης συνθήκης για την Ευρωπαϊκή Ένωση)
ΚΟΙΝΗ ∆ΡΑΣΗ ΤΟΥ ΣΥΜΒΟΥΛΙΟΥ
της 9ης ∆εκεµβρίου 1999
που παρατείνει και τροποποιεί την κοινήδράση 1999/523/ΚΕΠΠΑ για την επιβεβαίωση του διορισµού
του Ειδικού Αντιπροσώπου της Ευρωπαϊκής Ένωσης που θα ενεργεί ως συντονιστής του συµφώνου
σταθερότητας για τη ΝοτιοανατολικήΕυρώπη
(1999/822/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την Ευρωπαϊκή Ένωση και ιδίως τα
άρθρα 14 και 18 παράγραφος 5,
Εκτιµώντας τα εξής:
(1) η κοινή δράση του Συµβουλίου της 29ης Ιουλίου 1999,
1999/523/ΚΕΠΠΑ (1) λήγει στις 31 ∆εκεµβρίου 1999,
εκτός εάν ανανεωθεί µετά από επανεξέταση που περιλαµβά-νει διοικητικές και δηµοσιονοµικές πλευρές·
(2) από την επανεξέταση κρίθηκε ότι η κοινή δράση πρέπει ναανανεωθεί·
(3) στα συµπεράσµατά του της 13ης Σεπτεµβρίου 1999, τοΣυµβούλιο ενέκρινε κατευθυντήριες γραµµές για τη συµµε-τοχή της Ευρωπαϊκής Ένωσης στις δραστηριότητες τουΣυµφώνου Σταθερότητας των οργάνων του·
(4) το Συµβούλιο, στα συµπεράσµατά του της 15ης Νοεµβρίου1999, υπογράµµισε τη σηµασία που αποδίδει στη συνοχή,το συντονισµό και την προβολή των ενεργειών της Ευρω-παϊκής Ένωσης στην περιοχή των Βαλκανίων,
ΥΠΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ∆ΡΑΣΗ:
Άρθρο 1
Η ισχύς της κοινής δράσης 1999/523/ΚΕΠΠΑ παρατείνεται µέχρι
τις 31 ∆εκεµβρίου 2000.
Άρθρο 2
1. Το ποσό της δηµοσιονοµικής αναφοράς που προορίζεται για
την κάλυψη της παράτασης της αποστολής του Ειδικού Αντι-προσώπου της Ευρωπαϊκής Ένωσης για το έτος 2000 είναι2 485 000 ευρώ.
2. Η διαχείριση των δαπανών που χρηµατοδοτούνται από το
ποσό που αναφέρεται στην παράγραφο 1 γίνεται σύµφωνα µε τιςδιαδικασίες και τους κανόνες της Κοινότητας που εφαρµόζονται
στον προϋπολογισµό.
Άρθρο 3
Προστίθεται το ακόλουθο άρθρο στην κοινή δράση 1999/523/
ΚΕΠΠΑ:
«Άρθρο 4α:
Οι θέσεις της Ευρωπαϊκής Ένωσης στο πλαίσιο του Συµφώνου
Σταθερότητος καθορίζονται σύµφωνα µε τις κατευθυντήριεςγραµµές που εγκρίθηκαν από το Συµβούλιο στις 13 Σεπτεµ-βρίου 1999.»
Άρθρο 4
Η εφαρµογή της παρούσας κοινής δράσης θα επανεξετάζεται
τακτικά, λαµβάνοντας υπόψη ιδίως την ανάπτυξη άλλων συµβολώντης Ευρωπαϊκής Ένωσης στην περιοχή, και την συνοχή της µεαυτές.
Άρθρο 5
Η παρούσα κοινή δράση θα αρχίσει να ισχύει την 1η Ιανουαρίου
2000.
Άρθρο 6
Η παρούσα κοινή δράση δηµοσιεύεται στην Επίσηµη Εφηµερίδα.
Βρυξέλλες, 9 ∆εκεµβρίου 1999.
Για το Συµβούλιο
Ο Πρόεδρος
O.HEINONEN
(1)Ε Ε L201 της 31.7.1999, σ. 2.
Διορθωτικό στην κοινή δράση 1999/34/ΚΕΠΠΑ, της 17ης Δεκεμβρίου 1998, που υιοθετήθηκε από το Συμβούλιο βάσει του άρθρου I.3 της συνθήκης για την Ευρωπαϊκή Ένωση σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού εξοπλισμού

(Επίσημη Εφημερίδα των Ευρωπαϊκών Κοινοτήτων L 9 της 15ης Ιανουαρίου 1999)

Στη σελίδα 2, άρθρο 2:

αντί: "... που εκτίθενται στο άρθρο 2 και επί αυτών που εκτίθενται στα άρθρα 3 και 4",

διάβαζε: "... που εκτίθενται στο άρθρο 3 και επί αυτών που εκτίθενται στα άρθρα 4 και 5".
ΚΟΙΝΗ ΘΕΣΗ της 15ης Σεπτεμβρίου 1997 που καθόρισε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση, σχετικά με τη λήψη περιοριστικών μέτρων κατά των αντιδρούντων στις ειρηνευτικές συμφωνίες στη Βοσνία-Ερζεγοβίνη (97/625/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι η Ευρωπαϊκή Ένωση έχει δεσμευθεί για την πλήρη εφαρμογή των ειρηνευτικών συμφωνιών για τη Βοσνία-Ερζεγοβίνη που υπογράφηκαν στο Παρίσι στις 14 Δεκεμβρίου 1995 7

ότι η διεθνής κοινότητα είναι αποφασισμένη να λάβει οιοδήποτε αναγκαίο μέτρο προκειμένου να επιβάλει κυρώσεις στους αθετούντες τις υποχρεώσεις τους και τις προθεσμίες που είχαν συμφωνηθεί κατά την υπουργική διάσκεψη του «Συμβουλίου για την εφαρμογή της ειρήνης» που πραγματοποιήθηκε στη Σίντρα στις 30 Μαΐου 1997 7

ότι το Συμβούλιο κρίνει σκόπιμο, λαμβάνοντας υπόψη τις συστάσεις του Ύπατου Αντιπροσώπου, να απαγορευθεί η πρόσβαση στα εδάφη των κρατών μελών της Ευρωπαϊκής Ένωσης στα άτομα που αντιδρούν στο πνεύμα των ειρηνευτικών συμφωνιών 7

ότι, υπό τις παρούσες συνθήκες, το Συμβούλιο διατηρεί το δικαίωμα να αναθεωρήσει ή διευρύνει τον κατάλογο των ατόμων που αφορά αυτή η κοινή θέση,

ΚΑΘΟΡΙΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

1. Τα άτομα που περιλαμβάνονται στο παράρτημα επισημαίνονται ώστε να μην γίνονται δεκτά στο έδαφος των κρατών μελών. Ο κατάλογος είναι δυνατό να αναθεωρηθεί, κυρίως, υπό το φως νέων συστάσεων του Ύπατου Αντιπροσώπου.

2. Τα κράτη μέλη θα λάβουν όλα τα αναγκαία μέτρα προκειμένου να θέσουν σε ισχύ τις διατάξεις της παραγράφου 1 από την ημερομηνία καθορισμού της παρούσας κοινής θέσης.

3. Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 15 Σεπτεμβρίου 1997.

Για το Σμβούλιο

Ο Πρόεδρος

J. POOS

ΠΑΡΑΡΤΗΜΑ

- MOMCILO KRAJISNIK

(Μέλος της Προεδρίας 7 ημερομηνία γέννησης: 20 Ιανουαρίου 1945)

- BORO BOSIC

(Συμπρόεδρος του υπουργικού Συμβουλίου 7 ημερομηνία γέννησης: 17 Ιουνίου 1950)

- SPASOJE ALBIJANIC

(Υπουργός Επικοινωνιών και Πολιτικών Υποθέσεων 7 ημερομηνία γέννησης: 25 Μαΐου 1955)

- GAVRO BOGIC

(Αναπληρωτής Υπουργός Εξωτερικού Εμπορίου και Οικονομικών 7 ημερομηνία γέννησης: 27 Ιουλίου 1940)

- DRAGAN BOZANIC

(Αναπληρωτής Υπουργός Εξωτερικών 7 ημερομηνία γέννησης: 9 Απριλίου 1948)
ΚΟΙΝΗ ΔΡΑΣΗ της 10ης Ιουνίου 1996 που υιοθέτησε το Συμβούλιο με βάση το άρθρο Ι.3 της συνθήκης για την Ευρωπαϊκή Ένωση, σχετικά με τη στήριξη εκ μέρους της Ευρωπαϊκής Ένωσης της εκλογικής διαδικασίας στη Βοσνία-Ερζεγοβίνη (96/406/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,

τα συμπεράσματα του Ευρωπαϊκού Συμβουλίου της 15ης και 16ης Δεκεμβρίου 1995 που συνήλθε στη Μαδρίτη,

τα συμπεράσματα του Συμβουλίου της 13ης Μαΐου 1996,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Η παρούσα κοινή δράση έχει στόχο τη στήριξη, εκ μέρους της Ένωσης, των δραστηριοτήτων που αναλαμβάνονται από τον ΟΑΣΕ, δυνάμει των συνθηκών ειρήνης των Παρισίων, ενόψει των εκλογών στη Βοσνία-Ερζεγοβίνη. Εγγράφεται στο πλαίσιο που καθόρισε ο ΟΑΣΕ για την προετοιμασία, την επιτήρηση και την παρακολούθηση της εκλογικής διαδικασίας.

Η παρούσα κοινή δράση ενισχύει τη στήριξη που ήδη παρέχεται στις δραστηριότητες του ΟΑΣΕ εκ μέρους της Ευρωπαϊκής Ένωσης, μέσω της ECMM (Κοινοτική Αποστολή Παρακολούθησης) και μέσω της δράσης της Κοινότητας και των κρατών μελών. Η ECMM συνδράμει τον ΟΑΣΕ όσον αφορά τον πρωταρχικό στόχο που αποτελεί η διενέργεια εκλογών.

Άρθρο 2

Η στήριξη κατ' άρθρο 1 εκφράζεται με την αποστολή επιτηρητών της Ένωσης στο πλαίσιο της επιτήρησης των εκλογών που αναλαμβάνονται υπό την αιγίδα του ΟΑΣΕ.

Άρθρο 3

1. Προκειμένου να καλυφθούν τα έξοδα της κοινής δράσης, εγγράφεται στον προϋπολογισμό των Ευρωπαϊκών Κοινοτήτων για το έτος 1996 ποσό 3 εκατομμυρίων Ecu.

2. Οι επιτηρητές της Ευρωπαϊκής Ένωσης συμμετέχουν, στο πλαίσιο της αποστολής του ΟΑΣΕ, στην επιτήρηση του συνόλου της εκλογικής διαδικασίας, για περίοδο τεσσάρων εβδομάδων. Οι δραστηριότητες επιτήρησης χρηματοδοτούνται από το κονδύλιο που αναφέρεται στην παράγραφο 1.

Καταλογίζονται σε αυτό το κονδύλιο τα έξοδα συμμετοχής των επιτηρητών της Ευρωπαϊκής Ένωσης (ενδεικτικά: ημερήσια αποζημίωση, έξοδα παραμονής, στολές, έξοδα εκπαίδευσης, μεταφορές στην περιοχή και έξοδα ταξιδίου από και προς τις συγκεκριμένες περιοχές, καθώς και ασφάλιστρα).

3. Η διαχείριση των δαπανών που χρηματοδοτούνται από το κονδύλιο της παραγράφου 1 γίνεται σύμφωνα με τις κοινοτικές δημοσιονομικές διαδικασίες και κανόνες.

Άρθρο 4

Το Συμβούλιο θα επανεξετάσει, ενδεχομένως, την παρούσα δράση προκειμένου να αποφασίσει την εκ μέρους της Ευρωπαϊκής Ένωσης παροχή υποστήριξης στις δραστηριότητες παρακολούθησης των εκλογών που θα διεξαχθούν υπό την αιγίδα του ΟΑΣΕ.

Άρθρο 5

Το Συμβούλιο θα προβεί σε απολογισμό της εφαρμογής της παρούσας κοινής δράσης.

Άρθρο 6

Η παρούσα κοινή δράση τίθεται σε ισχύ την ημέρα που θα υιοθετηθεί.

Δημοσιεύεται στην Επίσημη Εφημερίδα.

Λουξεμβούργο, 10 Ιουνίου 1996.

Για το Συμβούλιο

Ο Πρόεδρος

L. DINI
ΚΟΙΝΗ ΘΕΣΗ της 3ης Ιουνίου 1996 που καθόρισε το Συμβούλιο, δυνάμει του άρθρου Ι.2 της συνθήκης για την Ευρωπαϊκή Ένωση, για την παράταση της κοινής θέσης 95/544/ΚΕΠΠΑ σχετικά με τη Νιγηρία (96/361/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

ΚΑΘΟΡΙΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

1. Βάσει της παραγράφου 3 αυτής, η κοινή θέση 95/544/ΚΕΠΠΑ, της 4ης Δεκεμβρίου 1995, σχετικά με τη Νιγηρία (1), την οποία καθόρισε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση, παρατείνεται έως τις 4 Δεκεμβρίου 1996.

2. Η παρούσα κοινή θέση θα δημοσιευθεί στην Επίσημη Εφημερίδα.

Λουξεμβούργο, 3 Ιουνίου 1996.

Για το Συμβούλιο

Ο Πρόεδρος

C. A. CIAMPI

(1) ΕΕ αριθ. L 309 της 21. 12. 1995, σ. 1.
ΚΟΙΝΗ ΘΕΣΗ της 18ης Σεπτεμβρίου 1995 την οποία υιοθέτησε το Συμβούλιο βάσει του άρθρου Ι.2 της συνθήκης για την Ευρωπαϊκή Ένωση και η οποία αναφέρεται στα λέηζερ που προκαλούν τύφλωση (95/379/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη τη συνθήκη για την ίδρυση της Ευρωπαϊκής Ένωσης, και ιδίως το άρθρο Ι.2,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΘΕΣΗ:

1. Στο πλαίσιο της συνδυάσκεψης για την αναθεώρηση της σύμβασης περί απαγορεύσεως ή περιορισμού της χρήσεως ορισμένων συμβατικών όπλων τα οποία μπορούν να θεωρηθούν ότι προκαλούν εξαιρετικά σοβαρούς τραυματισμούς ή πλήττουν αδιακρίτως, κατωτέρω αποκαλουμένης «Σύμβαση του 1980», τα κράτη μέλη εργάζονται δραστηρίως για να επιτύχουν την έγκριση, πλην των στόχων που αναφέρονται στον τίτλο ΙΙ της απόφασης 95/170/ΚΕΠΠΑ του Συμβουλίου της 12ης Μαΐου 1995 σχετικά με την κοινή δράση που υιοθετήθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, σχετικά με τις νάρκες κατά προσωπικού (1), και ενός πρόσθετου πρωτοκόλλου της σύμβασης 1980 σχετικά με τα λέηζερ που προκαλούν τύφλωση, το οποίο ανταποκρίνεται στην ανθρωπιστική επιδίωξη να αποφεύγονται οι άσκοποι πόνοι, χωρίς να περιορίζει τη νόμιμη στρατιωτική χρήση των λέηζερ.

Τα κράτη μέλη της Ευρωπαϊκής Ένωσης, εξετάζουν με εποικοδομητικό πνεύμα την πρόταση που συμπεριλαμβάνεται στην τελική έκθεση που υπέβαλε στη συνδιάσκεψη η ομάδα εθνικών εμπειρογνωμόνων.

2. Η παρούσα κοινή θέση θα επανεξετασθεί κατά τη λήξη της συνδιάσκεψης για την αναθεώρηση της σύμβασης του 1980.

3. Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 18 Σεπτεμβρίου 1995.

Για το Συμβούλιο Ο Πρόεδρος P. SOLBES MIRA
ΚΟΙΝΗ ΘΕΣΗ της 17ης Δεκεμβρίου 1996 καθορισθείσα από το Συμβούλιο βάσει του άρθρου I.2 της συνθήκης για την Ευρωπαϊκή Ένωση περί της επιβολής αποκλεισμού (embargo) στο Αφγανιστάν όσον αφορά τα όπλα, τα πολεμοφόδια και τον στρατιωτικό εξοπλισμό (96/746/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη της συνθήκη για την Ευρωπαϊκή Ένωση, και ιδίως το άρθρο I.2,

Λαμβάνοντας υπόψη ότι το ψήφισμα 1076 (1996) του Συμβουλίου Ασφαλείας των Ηνωμένων Εθνών της 22ας Οκτωβρίου 1996 καλεί όλα τα κράτη μέλη να σταματήσουν αμέσως να εφοδιάζουν με όπλα και πολεμοφόδια όλα τα μέρη που συμμετέχουν στη σύρραξη στο Αφγανιστάν,

ΚΑΘΟΡΙΣΕ ΤΗΝ ΕΞΗΣ ΚΟΙΝΗ ΘΕΣΗ:

Άρθρο 1

Επιβάλλεται στο Αφγανιστάν αποκλεισμός (embargo) όσον αφορά τα όπλα, τα πολεμοφόδια και τον στρατιωτικό εξοπλισμό (1).

Άρθρο 2

Τα κράτη μέλη της Ευρωπαϊκής Ένωσης καταβάλλουν προσπάθειες για να ενθαρρύνουν και άλλες χώρες να ακολουθήσουν παρόμοια πολιτική αναχαίτισης.

Άρθρο 3

Η παρούσα κοινή θέση αναθεωρείται εντός 6 μηνών στα πλαίσια γενικότερης εξέτασης των σχέσεων της Ευρωπαϊκής Ένωσης με το Αφγανιστάν.

Άρθρο 4

Η παρούσα κοινή θέση τίθεται σε ισχύ την ημέρα της έγκρισής της.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 17 Δεκεμβρίου 1996.

Για το Συμβούλιο

Ο Πρόεδρος

I. YATES

(1) Ο αποκλεισμός καλύπτει φονικά όπλα και τα πυρομαχικά τους, τους φορείς όπλων, τους λοιπούς φορείς και το βοηθητικό εξοπλισμό, όπως αναφέρεται στον κατάλογο περί αποκλεισμού της ΕΚ της 8ης και 9ης Ιουλίου 1991. Ο αποκλεισμός καλύπτει επίσης τα ανταλλακτικά, τις επισκευές, τη συντήρηση και τη μεταφορά στρατιωτικής τεχνολογίας και συμβάσεις που είχαν αρχίσει να ισχύουν πριν από τον αποκλεισμό.
ΚΟΙΝΗ ΘΕΣΗ της 8ης Δεκεμβρίου 1997 που υιοθετήθηκε από το Συμβούλιο βάσει του άρθρου I.2 της συνθήκης για την Ευρωπαϊκή Ένωση σχετικά με τη Σιέρα Λεόνε (97/826/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο I.2,

Λαμβάνοντας υπόψη ότι, στις 8 Οκτωβρίου 1997, το Συμβούλιο Ασφαλείας των Ηνωμένων Εθνών εξέδωσε το ψήφισμα 1132 (1997) στο οποίο καλεί τη στρατιωτική χούντα στη Σιέρα Λεόνε να λάβει άμεσα μέτρα αποχώρησης από την εξουσία να διευκολύνει την αποκατάσταση της δημοκρατικά εκλεγμένης κυβέρνησης, καθώς και την επιστροφή στη συνταγματική τάξη 7 ότι θα πρέπει να υλοποιηθεί το εν λόγω ψήφισμα στο σύνολο της Ευρωπαϊκής Ένωσης σύμφωνα με τους προβλεπόμενους σε αυτό όρους, ιδίως όσον αφορά τη διάρκεια των ληφθέντων μέτρων,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Τα κράτη μέλη θα απαγορεύσουν, σύμφωνα με το εθνικό τους δίκαιο, την είσοδο στο έδαφός τους ή τη διέλευση από αυτό όλων των μελών της στρατιωτικής χούντας και των ενηλίκων μελών των οικογενειών τους.

Το προηγούμενο εδάφιο δεν υποχρεώνει τα κράτη μέλη να αρνηθούν την είσοδο δικών τους υπηκόων στο έδαφός τους.

Τα πρόσωπα κατά των οποίων στρέφεται το εν λόγω μέτρο θα κατονομαστούν σύμφωνα με τις παραγράφους 5 και 10 του στοιχείου f) του ψηφίσματος 1132 (1997) του Συμβουλίου Ασφαλείας των Ηνωμένων Εθνών. Από το μέτρο εξαιρούνται οι αξιωματούχοι των οποίων η παρουσία μπορεί να εγκριθεί σύμφωνα με την παράγραφο 5 του εν λόγω ψηφίσματος, ιδίως για εξακριβωμένους ανθρωπιστικούς λόγους.

Άρθρο 2

Σύμφωνα με την παράγραφο 6 του ψηφίσματος 1132 (1997), επιβάλλεται στη Σιέρα Λεόνε αποκλεισμός (embargo) για τα όπλα και το συναφές υλικό παντός τύπου, συμπεριλαμβανομένων όπλων και πυρομαχικών, στρατιωτικών οχημάτων και εξοπλισμών, παραστρατιωτικών εφοδίων και σχετικών ανταλλακτικών.

Άρθρο 3

Οι οικονομικές σχέσεις και οι επαφές με τη Σιέρα Λεόνε περιορίζονται σύμφωνα με το ψήφισμα 1132 (1997).

Άρθρο 4

Η παρούσα κοινή θέση τίθεται σε ισχύ στις 8 Δεκεμβρίου 1997.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 8 Δεκεμβρίου 1997.

Για το Συμβούλιο

Ο Πρόεδρος

J. POOS
ΚΟΙΝΗ ΔΡΑΣΗ της 22ας Δεκεμβρίου 1998 που υιοθέτησε το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, υπέρ της διαδικασίας εκδημοκρατισμού της Νιγηρίας (98/735/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,

τις γενικές κατευθυντήριες γραμμές που περιέχονται στα συμπεράσματα που ενέκρινε το Ευρωπαϊκό Συμβούλιο της Μαδρίτης στις 15-16 Δεκεμβρίου 1995,

Εκτιμώντας:

ότι, στις 30 Οκτωβρίου 1998, το Συμβούλιο, με βάση το άρθρο Ι.2 της συνθήκης, υιοθέτησε την κοινή θέση 98/614/ΚΕΠΠΑ και εξέδωσε δήλωση σχετικά με τη Νιγηρία, στην οποία εκφράζει την επιθυμία της ΕΕ να εξετάσει συγκεκριμένα μέτρα για την υποστήριξη των κοινοβουλευτικών και προεδρικών εκλογών που θα λάβουν χώρα στη Νιγηρία στις 20 και 27 Φεβρουαρίου 1999 αντιστοίχως 7

ότι, στα πλαίσια της διεθνούς προσπάθειας που συντονίζεται από τα Ηνωμένα Έθνη, η Επιτροπή, εξ ονόματος της Ευρωπαϊκής Κοινότητας και των κρατών μελών, έχει αναλάβει ορισμένες δραστηριότητες προκειμένου να βοηθήσει την προετοιμασία των εκλογών και να παράσχει παρατηρητές για τις εκλογές, καθώς και να υποστηρίξει τη λειτουργία της Ανεξάρτητης Εθνικής Εκλογικής Επιτροπής της Νιγηρίας και να βοηθήσει την παρακολούθηση των τοπικών εκλογών (Ομάδα Παρακολούθησης της Μεταβατικής Περιόδου) 7

ότι, η ΕΕ θα συμβάλει περαιτέρω υποστηρίζοντας την εκλογική διαδικασία αποστέλλοντας ομάδα παρατηρητών ΕΕ για τις εκλογές που θα ενσωματωθούν στη γενική συντονιστική δομή των Ηνωμένων Εθνών 7

ότι, προκειμένου να εξασφαλισθεί η προβολή της ΕΕ και εν απουσία εκπροσώπου διορισμένου από τα ΗΕ, η Προεδρία διορίζει εκπρόσωπο ΕΕ,

ΥΙΟΘΕΤΕΙ ΤΗΝ ΑΚΟΛΟΥΘΗ ΚΟΙΝΗ ΔΡΑΣΗ:

Άρθρο 1

1. Η Ευρωπαϊκή Ένωση αποστέλλει ομάδα 100 παρατηρητών ΕΕ στις εκλογές του Φεβρουαρίου 1999 στη Νιγηρία στα πλαίσια της διεθνούς αποστολής παρατηρητών που συντονίζουν τα Ηνωμένα Έθνη.

2. Η Προεδρία διορίζει εκπρόσωπο ΕΕ ο οποίος θα είναι υπεύθυνος για τις κοινές δηλώσεις ΕΕ-ΗΕ και για τις δημόσιες σχέσεις και τις σχέσεις με τον τύπο.

Άρθρο 2

1. Διατίθεται ποσό 810 000 ευρώ από τον γενικό προϋπολογισμό των Ευρωπαϊκών Κοινοτήτων. Το ποσό αυτό διατίθεται για την κάλυψη των δαπανών λειτουργίας της αποστολής παρατηρητών της ΕΕ στη Νιγηρία, και θα το διαχειρίζονται οι Εθελοντές ΗΕ υπό την ευθύνη της Επιτροπής.

2. Τους μισθούς και τις συναφείς δαπάνες των παρατηρητών που διορίζονται από την ΕΕ αναλαμβάνουν τα κράτη μέλη που τους αποστέλλουν.

3. Η διαχείριση των δαπανών που χρηματοδοτούνται από το ποσό που αναφέρεται στην παράγραφο 1 γίνεται σύμφωνα με τις κοινοτικές διαδικασίες και τους κανόνες που εφαρμόζονται στον ρηθέντα προϋπολογισμό.

Άρθρο 3

Το Συμβούλιο σημειώνει ότι η Επιτροπή σκοπεύει να κατευθύνει τη δράση της, οσάκις ενδείκνυται με κατάλληλα κοινοτικά μέτρα, προκειμένου να επιτευχθούν οι στόχοι και οι προτεραιότητες της παρούσας δράσης.

Άρθρο 4

Η παρούσα κοινή δράση αρχίζει να ισχύει την 1η Ιανουαρίου 1999.

Άρθρο 5

Η παρούσα κοινή δράση δημοσιεύεται στην Επίσημη Εφημερίδα.

Βρυξέλλες, 22 Δεκεμβρίου 1998.

Για το Συμβούλιο

Ο Πρόεδρος

C. EINEM